มกุฎราชกุมารเบลเยี่ยม – พระชายา ทรงเปิดสะพานไทย-เบลเยี่ยม 
วานนี้ (21 มี.ค.) เมื่อเวลา 15.42น.เจ้าชายฟิลิปมกุฎราชกุมารแห่งราชอาณาจักรเบลเยี่ยมเสด็จพระราชดำเนินพร้อมด้วยเจ้าหญิงมาทิลด์พระชายาเสด็จพระราชดำเนินไปยังสวนลุมพินีทอดพระเนตรนิทรรศการสะพานไทย-เบลเยี่ยมซึ่งเดิมเป็นส่วนหนึ่งของสะพานลีโอโพลด์2สร้างขึ้นเพื่อใช้อำนวยความสะดวกในงานEXPOที่ประเทศเบลเยี่ยมในปี2501 ต่อมาได้รื้อออกแล้วสร้างเป็นอุโมงค์ เนื่องจากสะพานนี้เป็นสะพานชั่วคราวที่สามารถรื้อออกไปสร้างที่ใหม่ได้ดังนั้นเพื่อเชื่อมความสัมพันธ์ระหว่างไทยกับเบลเยี่ยมให้แน่นแฟ้นประเทศเบลเยี่ยมจึงได้ส่งชิ้นส่วนสะพานโดยขนส่งมาทางเรือในปี2529เพื่อช่วยลดปัญหาการจราจรติดขัดในกรุงเทพฯหลังจากปรับปรุงให้มีความแข็งแรงเหมาะสมกับบทบาทและการรับหน้าที่ใหม่ในฐานะสะพานถาวรโอกาสนี้ทรงเปิดป้ายสัญลักษณ์สะพานไทย-เบลเยี่ยมเพื่อเป็นที่ระลึกในการที่สะพานไทย-เบลเยี่ยมได้ทำหน้าที่บรรเทาการจราจรบริเวณถนนพระรามที่๔ให้มีความคล่องตัวขึ้นมากว่า25ปีปัจจุบันสะพานมีสภาพทรุดโทรมเนื่องจากรับภาระบรรทุกน้ำหนักจากตัวสะพานและปริมาณจราจรจำนวนมากเป็นเวลานานอย่างต่อเนื่องส่งผลให้เกิดความเสียหายกับพื้นผิวจราจรและโครงสร้างรับน้ำหนักบางส่วนจึงต้องมีการซ่อมบำรุงให้สะพานอยู่ในสภาพดีโดยสำนักการโยธาได้ติดตั้งแผ่นอลูมิเนียมคอมโพสิทที่มีน้ำหนักเบาทนทานแข็งแรงปิดโครงสร้างด้านข้างสะพานทดแทนแผ่นคอนกรีตเดิมทาสีและติดตั้งไฟประดับLEDเพื่อเป็นการปรับปรุงภูมิทัศน์และเปลี่ยนสัญลักษณ์ของสะพานไทย-เบลเยี่ยมให้มีความสวยงามยิ่งขึ้นจากนั้นเสด็จพระราชดำเนินไปยังบริษัทการบินไทยจำกัดมหาชนทรงฟังบรรยายสรุปภารกิจโดยการบินไทยก่อตั้งขึ้นเมื่อปี2502และจดทะเบียนเป็นบริษัทจำกัดเมื่อปี2503ผลการดำเนินงานในปี2555บริษัทฯมีอัตราส่วนการบรรทุกผู้โดยสารเฉลี่ยสูงถึงร้อยละ 76.6สูงสุดในรอบ5ปี โอกาสนี้ ทอดพระเนตรเครื่องฝึกบินจำลองแบบแอร์บัสA340-600 และทรงปฏิบัติการบินเครื่องฝึกบินจำลองด้วยทรงสนพระราชหฤทัยด้านการบินโดยทรงเป็นนักบินเครื่องบินขับไล่นอกจากนี้ทรงให้ความสำคัญกับความร่วมมือระหว่างสายการบินบรัสเซลส์แอร์ไลน์กับสายการบินไทยด้วย
 มกุฎราชกุมารแห่งราชอาณาจักรเบลเยี่ยมและพระชายา ทอดพระเนตรนิทรรศการสะพานไทย-เบลเยี่ยม และเปิดป้ายสัญลักษณ์สะพานไทย-เบลเยี่ยม
พระชายา,มกุฎราชกุมารแห่งราชอาณาจักรเบลเยี่ยม,สะพานไทย-เบลเยี่ยม